ա) ԱԶԷԹԻ ձեռագրերը կազմում են մէկ խումբ: Բացի ընթերցուածների նոյնութիւնից, այդ բանն ապացուցւում է նրանով, որ այդ բոլոր ձեռագիրներն էլ հաւասարապէս չունեն «եւ զանխաբ տեղիս … զանկեալսն ի սրոյ»: Այս խմբի Թ եւ Ի ձեռագրերը շատ նման են միմեանց, բայց Ի ձեռագիրը, որ 11 տարի յետոյ է գրուած Թ ձեռագրից, նրանից չէ արտագրուած, որովհետեւ Թ-ի մէջ բացակայող տողերը կան սրա մէջ՝ «յամենայն կողմանց անդր ժողովեցան», ինչպէս նաեւ՝ «եւ անարգօք զմեծամեծ իրս կատարել»: Պէտք է ենթադրել, ուրեմն, որ այդ երկու ձեռագրերի աղբիւրը մէկն է: